
Ministru kabineta rīkojums Nr. 860
Rīgā 2023. gada 6. decembrī (prot. Nr. 60 88. §)
Par nekustamā īpašuma "Jaunmālkalni" Rembates pagastā, Ogres novadā, daļas pirkšanu Nacionālo bruņoto spēku Aviācijas bāzes paplašināšanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu  atļaut Aizsardzības ministrijai pirkt nekustamā īpašuma ''Jaunmālkalni'' (nekustamā īpašuma kadastra Nr. 7484 003 0093) daļu – zemes vienību (zemes vienības kadastra apzīmējums 7484 003 0179) 5,49 ha platībā – Rembates pagastā, Ogres novadā, kas nepieciešama valsts aizsardzības vajadzībām – Nacionālo bruņoto spēku Aviācijas bāzes paplašināšanai.
· 2. Aizsardzības ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minēto nekustamā īpašuma daļu nostiprināt zemesgrāmatā uz valsts vārda Aizsardzības ministrijas personā;
· 2.2. izdevumus, kas saistīti ar šā rīkojuma 1. punktā minētās nekustamā īpašuma daļas pirkšanu un nostiprināšanu zemesgrāmatā, segt no Aizsardzības ministrijas budžeta programmā 33.00.00 "Aizsardzības īpašumu pārvaldīšana" 2023. gadam paredzētajiem līdzekļiem.

	Ministru prezidente
	(paraksts*)
	E. Siliņa

	Aizsardzības ministrs
	(paraksts**)
	A. Sprūds


* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

